Disco

Lo **disco** es un genre musical de musica de dançar derivada del rhythm & blues que mescla d'elements de soul, , de la musica pisquedelica,amb de tòcas latinas dins pron cases, subretot de la musica salsa, e del Pop rock, mai tard, de la musica afro-cubana (la Soca), la musica classica, lo Gospel, lo Swing e lo Blues,
e que l'origina ven dels Estats Units d'America e del Canadà. Se popularizèt dins las discotecas dins lo decenni 1970. Tardivament, lo tèrme "funk" es abusivament emplegat per qualificar de còps lo disco.

## Caracteristicas generalas de la musica disco
### Estructura musicala de la musica disco
##### Ritme musical
La musica disco se caracteriza per un ritme binar de tempo pro aviat (a l'entorn de 120 batements par minuta), las pulsacions essent marcadas per la tambora sus cada temps de la mesura 4/4. Plan sovent los contratemps son punchata pel piano.

##### Armonias e arrengaments
Lo son orquestral normalament conegut coma *son disco* se basa sus la preséncia de seccions de còrda (violons, altos, Violoncèl‎s...) e coires, que desvolupan de frasas linàrias a l'unison, darrièra la basa instrumentala formada pel piano electric e la guitarra electrica (amb tòcas clarament preses del funk). Al contrari del rock, la guitarra solista es pas utilizada.

Lo resultat èra una mèna de *mur de son*, brilhant, amb de grops orquestrals prenent lo ròtle de solistas e amb un *background* armonic, basada sus una progression d’acòrdis plan definit (menor/seten/menor), amb predominéncia dels acòrdis de seten major.

### Periòde istoric
La musica disco aguèt un periòde d'espandida maximala de 10 ans entre 1972 e 1982 amb un reviscòl dins lo decenni de 1990.

Cap a la mitat del decenni de 1970 trionfèron los mai caracterestics coma  MFSB, Donna Summer, The Jackson 5, Gloria Gaynor, Barry White, The Bee Gees, Kool & The Gang, Earth, Wind & Fire, KC and The Sunshine Band, Cerrone, Amii Stewart, Village People, Boney M o ABBA. Mai tardivament, se pòt tanben citar grops de la debuta de las annadas 1980 coma Imagination, Boys Town Gang e Indeep. D'autres artistas enregistrèron ocasionalament de musica disco coma Leo Sayer (*You Make me feel like dancing*), Rod Stewart (*Do you think i'm sexy?*), Electric Light Orchestra (*Last Train To London*) e Blondie (*Heart Of Glass*). 

Divèrses filmes coma Saturday Night Fever contribuiguèron al lançament d’aquel genre musical. La musica disco influís directament la musica electronica dels ans 1980 coma la hi-NRG e l'italo disco (estilis sovent qualificats de *post-disco*), e tanben los genres coma la House (fin de las annadas 1980) e son derivat, la tècno (a partir de 1992). Se pòt tanben trobar d'elements disco dins lo genre musical afroamerican dich RnB contemporanèu aparegut dins las annadas 1980. 

## Vejatz tanben
* Italo disco
* Hi-NRG
* House music
* tècno

## Nòtas


## Bibliografia de referéncias
* Michaels, Mark (1990). *The Billboard Book of Rock Arranging*. ISBN 0-8230-7537-0.
* Jones, Alan and Kantonen, Jussi (1999). *Saturday Night Forever: The Story of Disco*. Chicago, Illinois: A Cappella Books. ISBN 1-55652-411-0.
* Brewster, Bill and Broughton, Frank (1999) *Last Night a DJ Saved my Life: the History of the Disc Jockey* Headline Book Publishing Ltd. ISBN 0-7472-6230-6.
* Lawrence, Tim (2004). *Love Saves the Day: A History of American Dance Music Culture, 1970-1979*. Duke University Press. ISBN 0-8223-3198-5.